Török Vera (Budapest, 1938. május 1. –) magyar színésznő.

Életpályája
Budapesten született, 1938. május 1-én. Zeneiskola ének szakát végezte 1964-ben, és pályája az egri Gárdonyi Géza Színháznál indult. 

1966-tól a kaposvári Csiky Gergely Színházhoz szerződött. 1971-től nyugdíjba vonulásáig, 1993-ig a Szegedi Nemzeti Színház tagja volt. 2013-ban a társulattól Dömötör-életműdíjat kapott.

Fontosabb színpadi szerepei
 Kálmán Imre: Marica grófnő... Marica grófnő
 Kálmán Imre: A bajadér... Odette
 Kálmán Imre: Csárdáskirálynő... Sylvia
 Kálmán Imre: Cirkuszhercegnő... Palinska Fedora hercegnő
 Jacobi Viktor: Sybill... Sybill
 Jacobi Viktor: Leányvásár... Lucy; Harrisonné
 Lehár Ferenc: A víg özvegy... Glavári Hanna
 Lehár Ferenc: Luxemburg grófja... Angela
 Lehár Ferenc: A mosoly országa... Liza
 Ábrahám Pál: Bál a Savoyban... Madelaine
 Huszka Jenő: Lili bárónő... Lili bárónő
 Huszka Jenő: Mária főhadnagy... Antónia
 Ifj. Johann Strauss: Mesél a bécsi erdő... Müller Terézia
 Leo Fall: Sztambul rózsája... Kandzsa Gül
 Sólem Aléchem – Joseph Stein – Jerry Bock – Sheldon Harnick: Hegedűs a háztetőn... Golde

Díjai
 Dömötör-életműdíj (2013)

Jegyzetek

Források
Új Kortárs Magyar Színész Lexikon, Magazin Holding Kft. 1999. 
Kortárs Magyar Színészlexikon, Magazin Kiadó 1991. 

1938-ban született személyek
Budapesten született személyek
Magyar színésznők
Magyar operetténekesek
Élő személyek